
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2024)0150),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 114 artiklan 1 kohdan, 173 artiklan 3 kohdan, 212 artiklan 2 kohdan ja 322 artiklan 1 kohdan, joiden mukaisesti komissio on antanut ehdotuksen Euroopan parlamentille (C10-0005/2024),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon budjettivaliokunnan talousarvionäkökohtia koskevan arvion,
–	ottaa huomioon tilintarkastustuomioistuimen 31. tammikuuta 2025 antaman lausunnon[footnoteRef:1], [1:  	EUVL C, C/2025/805, 31.1.2025, ELI: http://data.europa.eu/eli/C/2025/805/oj.] 

–	ottaa huomioon Euroopan talous- ja sosiaalikomitean 30. toukokuuta 2024 antaman lausunnon[footnoteRef:2], [2:  	EUVL C, C/2024/4662, 9.8.2024, ELI: http://data.europa.eu/eli/C/2024/4662/oj.] 

–	ottaa huomioon alueiden komitean 20. helmikuuta 2025 antaman lausunnon[footnoteRef:3],  [3:  	EUVL C, C/2025/1705, 26.3.2025, ELI: http://data.europa.eu/eli/C/2025/1705/oj.] 

–	ottaa huomioon asiasta vastaavan valiokunnan työjärjestyksen 75 artiklan 4 kohdan mukaisesti hyväksymän alustavan sopimuksen sekä neuvoston edustajan 17. lokakuuta 2025 päivätyllä kirjeellä antaman sitoumuksen hyväksyä Euroopan parlamentin kanta Euroopan unionin toiminnasta tehdyn sopimuksen 294 artiklan 4 kohdan mukaisesti,
–	ottaa huomioon työjärjestyksen 60, 170 ja 58 artiklan,
–	ottaa huomioon turvallisuus- ja puolustuspolitiikan valiokunnan ja teollisuus-, tutkimus- ja energiavaliokunnan työjärjestyksen 59 artiklan mukaisen yhteiskäsittelyn,
–	ottaa huomioon ulkoasiainvaliokunnan, talousarvion valvontavaliokunnan ja sisämarkkina- ja kuluttajansuojavaliokunnan lausunnot,
–	ottaa huomioon turvallisuus- ja puolustuspolitiikan valiokunnan ja teollisuus-, tutkimus- ja energiavaliokunnan mietinnön (A10-0084/2025),
1.	vahvistaa jäljempänä esitetyn ensimmäisen käsittelyn kannan;
2.	hyväksyy tämän päätöslauselman liitteenä olevat Euroopan parlamentin ja neuvoston yhteisen lausuman sekä Euroopan parlamentin, neuvoston ja komission yhteiset lausumat, jotka julkaistaan Euroopan unionin virallisen lehden C-sarjassa;
3.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
4.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

LAINSÄÄDÄNTÖPÄÄTÖSLAUSELMAN LIITE
Euroopan parlamentin ja neuvoston yhteinen lausuma Euroopan puolustusteollisuusohjelman (EDIP) ja EDIP-asetuksen[footnoteRef:4]+ mukaisen Ukrainan tukemiseen tarkoitetun välineen rahoituksesta [4: +	EUVL L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Euroopan parlamentti ja neuvosto toteavat, että on ehdottoman tärkeää tukea Euroopan puolustuksen teknologista ja teollista perustaa ja Ukrainan puolustuksen teknologista ja teollista perustaa niiden kilpailukyvyn parantamiseksi nopeuttamalla teollisuuden mukautumista rakenteellisiin muutoksiin muun muassa lisäämällä tuotantokapasiteettia ja yhteistyötä puolustustarvikkeiden hankinnassa, erityisesti kun otetaan huomioon haasteet, jotka aiheutuvat Venäjän ilman edeltävää provokaatiota aloittamasta laittomasta ja perusteettomasta hyökkäyssodasta Ukrainaa vastaan.
Rajoittamatta budjettivallan käyttäjän oikeuksia tulevien vuotuisten talousarviomenettelyjen yhteydessä Euroopan parlamentti ja neuvosto pyytävät komissiota ensi tilassa ja ottaen huomioon budjettivallan käyttäjän aiemmat poliittiset sitoumukset, mukaan lukien Euroopan unionin elpymisvälineen korkokustannusten kattaminen, tutkimaan vaihtoehtoja Euroopan puolustusteollisuusohjelman ja Ukrainan tukemiseen tarkoitetun välineen talousarvion vahvistamiseksi talousarviota koskevasta kurinalaisuudesta tehdyn toimielinten välisen sopimuksen 18 kohdan mukaisesti heikentämättä vastaavia unionin ohjelmia tai varoja.


Euroopan parlamentin, neuvoston ja komission yhteinen lausuma kolmansien maiden rahoitusosuuksista, jotka liittyvät niiden osallistumiseen SAFE-välineeseen, ja kyseisten rahoitusosuuksien osoittamisesta lisärahoituksena Euroopan puolustusteollisuusohjelmaan (EDIP) ja EDIP-asetuksen[footnoteRef:5]+ mukaiseen Ukrainan tukemiseen tarkoitettuun välineeseen [5: +	EUVL L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Euroopan parlamentti, neuvosto ja komissio toteavat, että on ehdottoman tärkeää tukea Euroopan puolustuksen teknologista ja teollista perustaa ja Ukrainan puolustuksen teknologista ja teollista perustaa niiden kilpailukyvyn parantamiseksi nopeuttamalla teollisuuden mukautumista rakenteellisiin muutoksiin muun muassa lisäämällä tuotantokapasiteettia ja yhteistyötä puolustustarvikkeiden hankinnassa, erityisesti kun otetaan huomioon haasteet, jotka aiheutuvat Venäjän ilman edeltävää provokaatiota aloittamasta laittomasta ja perusteettomasta hyökkäyssodasta Ukrainaa vastaan.
SAFE-asetuksen 17 artiklan 4 kohdan mukaisesti rahoitusosuudet, jotka kolmannet maat maksavat osallistumisestaan SAFE-välineeseen, on käytettävä unionin puolustusteollisuutta, Ukrainan puolustusteollisuutta ja Ukrainaa tukeviin ohjelmiin kyseisten ohjelmien sääntöjen mukaisesti. Euroopan parlamentti, neuvosto ja komissio ovat yhtä mieltä siitä, että tällaisia rahoitusosuuksia olisi käytettävä EDIP-ohjelman, myös Ukrainan tukemiseen tarkoitetun välineen, vahvistamiseen.


Euroopan parlamentin, neuvoston ja komission yhteinen lausuma EDIP-asetuksen[footnoteRef:6]+ lisärahoituksesta [6: +	EUVL L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Euroopan parlamentti, neuvosto ja komissio ovat yhtä mieltä siitä, että EDIP-asetusta varten olisi myönnettävä lisärahoitusta.
Tätä varten EDIP-asetuksessa säädetään nimenomaisesti mahdollisuudesta saada lisärahoitusosuuksia jäsenvaltioilta, unionin toimielimiltä, elimiltä, toimistoilta ja virastoilta, kolmansilta mailta, kansainvälisiltä järjestöiltä, kansainvälisiltä rahoituslaitoksilta tai muilta kolmansilta osapuolilta ja viitataan nimenomaisesti rahastoon puolustusalan toimitusketjun muutoksen nopeuttamiseksi (FAST).
Tämän vuoksi ja kun otetaan huomioon FAST-rahaston keskeinen rooli investointeja erityisesti tarvitsevien pk-yritysten ja pienten midcap-yritysten puolustusalan valmistuskapasiteetin parantamisessa, tällaiset lisärahoitusosuudet olisi kohdennettava ensisijaisesti FAST-rahastoon ja niillä olisi täydennettävä 3 artiklan 1 kohdassa tarkoitetuista 1 200 miljoonan euron määrärahoista osoitettavia määriä, jotta EDIP-ohjelman mukainen kyseisen rahaston suuntaa-antava kokonaismäärä olisi vähintään 150 miljoonaa euroa, budjettivallan käyttäjän oikeuksia kunnioittaen.

